Xitoyning markaziy Xenan provinsiyasi Chjyenchjou shahrida quyuq tuman tufayli 200 dan ortiq avtomobil to‘qnashib ketdi, kamida bir kishi halok bo‘ldi. Foto: AP Hodisa 28 dekabr kuni ertalab soat 7:40 da ikki tomonlama yo‘l ko‘prigida sodir bo‘lgan. Yo‘lda ko‘rinishning yomonligi tufayli ko‘p sonli avtomobillar bir-biri bilan to‘qnashgan. Voqea joyida ishlayotgan qutqaruvchilardan birining mahalliy radioga ma’lum qilishicha, dastlabki hisob-kitoblarga ko‘ra, «avariya»da 200 dan ortiq avtomobil ishtirok etgan. Ayni paytda 11 ta o‘t o‘chirish mashinasi va 66 nafar qutqaruvchi yirik avariya oqibatlarini bartaraf etmoqda.